Požar u kući u Sanskom Mostu, jedna osoba stradala - Bportal.ba - Najvažnije vijesti iz BiH\nPožar u kući u Sanskom Mostu, jedna osoba stradala\nU Vatrogasnoj jedinici doznajemo kako su ih o izbijanju požara obavijestili oko devet sati, te je na lice mjesta odmah upućeno vatrogasno vozilo.\nKako saznajemo od komšija, kuća pripada Mari Bjelovuk (70), koja je živjela sama u tom stambenom objektu i pretpostavlja se kako je upravo ona stradala u požaru, pišu Nezavisne.com.\nOznačeno: pozar, sanski most\nMarkanovićeva je istakla da policija traga za nepoznatim licem koje je prošle noći, oko 23.40 časova, ispalilo eksplozivnu napravu. Prema njenim riječima, materijalna šteta na objektu biće naknadno utvrđena. O ovom događaju obaviješteno je Okružno javno tužilaštvo Banjaluka. Srna nezvanično saznaje da je nepoznato lice ispalilo zolju na zgradu Koncerna “Agram” u kome se nalazi […]\nTroje Zeničana, članovi porodice Kovačević, Asim (69), Ajka (67) i sin Velid (21), povrijeđeni su u naselju Blatuša, nakon što je lift jučer u 18.15 sati “propao” sa 16. sprata do prizemlja u ulici Zije Dizdarevića, na broju 24, saznaje portal Radiosarajevo.ba. „Majka je bolesna, nije baš najbolje nakon svega što se dogodilo… Liftovi su već […]\nOHR: Dvodnevni sastanak PIC-a o trenutnoj situaciji u BiH


Drugi ERC grant, izložba o Pupinu i Startap:Nauka — Najznačajniji događaji na domaćoj naučnoj sceni u 2016. – Startit\nPet najznačajnijih događaja nauke u Srbiji u 2016. godini.\nZa nama je zanimljiva godina koja je ostavila dosta novina na polju nauke, ali još više na nivou saradnje nauke i privrede, usmeravajući nauku na sve oblasti života. Nova ulaganja, proširenje centara koji promovišu nauku, muzejske postavke su samo neki od sadržaja koji su obeležili razvoj nauke u Srbiji u 2016. godini.\nEvo nekoliko događaja koje vredi istaći kao najznačajnije iz godine koja je sada već iza nas:\nOtvaranje 12 novih naučnih klubova širom Srbije\nCentar za promociju nauke otvorio je u toku 2016. godine nove naučne klubove u čak 12 gradova Srbije. Od severa ka jugu, u pitanju su: Kanjiža, Kikinda, Šabac, Smederevo, Kragujevac, Užice, Čačak, Kruševac, Knjaževac, Niš, Novi Pazar i Leskovac, a 13. klub u Beogradu u Knez Mihajlovoj ulici 5.\nGlavni cilj je povezivanje svih zainteresovanih za nauku i tehnologiju, njihovo upoznavanje, povezivanje, razmena iskustava i diskucija o naučnim temama. Planirani su brojni seminari, skupovi, konferencije, predavanja, prezentacije i radionice.\nOvi centri pored aktivnih delova nude i mesto za odmor i biblioteku.\nDecentralizacija znanja je nešto što je već godinama trend u svetu, ne samo u nauci. Poznato je da se brojni instituti, tehnološki parkovi i druge institucije od velikog značaja često nalaze i van velikih gradova i metropola. Dva su razloga za to: dosta talenata ostane zapostavljeno po manjim mestima nemajući priliku da se priključi centralizovanim gradskim događajima, dok sa druge strane manja mesta omogućavaju fokusirani rad u okviru date problematike.\nOtvoren program saradnje nauke i privrede\nNovim programom donacija za podršku inovativnim naučnoistraživačkim projektima u Srbiji otvorene su mogućnosti povezivanja nauke i privrede.\nProgram je finansiran od strane Evropske unije u iznosu od 2,4 miliona evra, Republike Srbije u vrednosti od milion evra, a privatni sektor je učestvovao sa dodatnih milion evra. Idejni tvorac je Svetska banka, a u Srbiji ga sprovodi Inovacioni fond.\nGlavna ideja projekta je saradnja privatnih preduzeća i javnih naučnoistraživačkih institucija u Srbiji sa glavnim ciljem da se formiraju inovativna rešenja koja bi imala primenu na tržištu. Fond obezbeđuje 300 000 evra bespovratnih sredstava po projektu.\nPored ovoga, Fond za inovacionu delatnost od marta 2016. godine sprovodi i pilot program za transfer tehnologije.\nIstorijski muzej Srbije — izložba o Pupinu\nAleksandra Ninković Tašić je organizovala izložbe o našim najvećim naučnicima i verno prikuplja sve detalje njihovog života i rada u inostranstvu već čitavu deceniju.\nOve godine nam je po prvi put spremila izložbu o Mihajlu Pupinu, njegovom životu, nasleđu, motivaciji, izazovima, ličnoj borbi ali i saradnji sa svojim dobrim prijateljima Nikolom Teslom i Milutinom Milankovićem.\nIzložba je nosila naziv – Pupin – od fizičke do duhovne realnosti. Čitav događaj je od velikog značaja, znajući da naše obrazovanje, čak i visokoškolsko, ne nudi brojne podatke i edukaciju na temu života i rada naših naučnika. Za razliku od Srbije, brojne zemlje u inostranstvu promovišu ne samo svoje već i naše srpske naučnike.\nKonačno, nadamo se da će ovakva praksa postati tradicija i na našim prostorima, jer su nasleđe nauke i tehnologije ljudi poteklih sa naših prostora mnogobrojne.\nDrugi ERC grant u Srbiji\nOve godine osvojen je i još jedan ERC grant, drugi po redu u Srbiji. Inače, ERC grant je jedan od najprestižnijih grantova dodeljen od strane European Research Council-a i predstavlja jezgro do sada najvećeg evropskog programa za finansiranje nauke, Horizont 2020, koji se dodeljuje već sedam godina u zemljama Evropske unije.\n2015. godine osvojen je i odobren prvi ERC grant za Srbiju u vrednosti od 1.7 miliona evra nepovratnih sredstava. Ova sredstva su odobrena po prvi put za istraživanje novog pristupa u razumevanju neolitskog rasta populacije u periodu od 10.000 do 5000 godina pre nove ere na Balkanu.\nOve godine osvojen je drugi ERC grant u vrednosti od 1.4 miliona evra za istraživanje fundamentalnih osobina materije, odnosno za istraživanje kvark-gluonske plazme – kvarkova. Naučnica dr Magdalena Đorđević sa Instituta za fiziku u Beogradu je na čelu tima koji je osvojio ovu prestižnu nagradu.\nO prestižnosti i značaju ovog događaja govori činjenica da se uspešnost države u nauci određuje na osnovu broja dobijenih ERC grantova, dok se dobitnici iz manjih država poput Srbije često nazivaju i ‘herojima modernih istraživača’.\nPo prvi put postojanje ovog stanja materije dokazano je pre desetak godina u eksperimentima Instituta u SAD i Ženevi. U ovom trenutku neophodno je odrediti tačne osobine ovog stanja materije i uporediti eksperimentalne sa teorijskim modelima, što je i osnova ovog ERC granta. Ovo stanje podrazumeva stanje materije na ekstremno visokom temperaturama i pritiscima kada su kvarkovi slobodni.\nTim istraživača, osim naučnika i doktoranata iz Srbije, obuhvata i tri strana istraživača.\nStartap:Nauka, novi projekat Startita\nParalelno sa razvojem Startita, razvila se i ideja, potreba i želja za preduzetništvom u nauci. To je pokazala i stavka broj 2 na ovoj listi, gde je inicirano povezivanje nauke sa privredom.\nU okviru projekta Startap:Nauka, pokušali smo da uvedemo naučnu zajednicu u razmišljanje, planiranje i sporvođenje projekata od šireg, globalnog značaja. Sve sa željom da se pre svega doktoranti i mladi naučnici usmere ka formiranju sopstvenih kompanija i proizvoda interesantnih globalnom tržištu.\nProjekat se zasniva na nizu radionica i predavanja na institutima i fakultetima u Beogradu i Srbiji – Novom Sadu, Kragujevcu, Nišu i Valjevu, odnosno Petnici. U okviru ovog projekta planirano je i održavanje prvog MIT medicinskog hakatona krajem januara 2017. godine.\nU novu godinu ulazimo sa više entuzijazma da je moguće pokrenuti stvari i uz minimalna sredstva, ali i sa nadom da će ova godina doneti još više razloga za slavlje, priznanja i saradnju.


Zbog Trampa i Bregzita HSBC otpušta radnike, direktori prvi na udaru | Nova Ekonomija\nFoto: Håkan Dahlström (Flickr)\nIndependent, Nova ekonomija\nKorporacija HSBC otpušta 4.700 radnika, a među prvima je napustio izvršni direktor. Na ovaj potez su se odlučili, kako navode, zbog „promena u globalnom okruženju".\nKompanija nije dala detaljnije informacije vezane za otpuštanje zaposlenih, a jedan od prvih koji su je napustili je izvršni direktor Đžon Flint, koji se na ovoj poziciji zadržao samo 18 meseci, a raskid saradnje je postignut „uz dogovor sa bordom direktora".\nBivši direktor će dobiti punu platu za 2019. godinu, a postoji mogućnost i za ostvarivanje bonusa. Još uvek se ne zna tačno koliko će Flint zaraditi, ali iz HSBC-a navode da je u pitanju „status dobrog odlaska" ("good leaver status”). Ovaj status podrazumeva da zaposleni nije prekršio disciplinu.\nZanimljivo je da se u polugodišnjem izveštaju poslovanja korporacije vidi da je profit porastao za 15,8 procenata i da iznosi 12.4 milijarde dolara.\nFlint je izjavio da je trenutni rezultat pokazatelj da je sada pravo vreme za promenu u kompaniji, a i za njega lično.\nHSBC veliki deo svog poslavanja obavlja u Aziji i Ujedinjenom Kraljevstvu, gde se događaju političke i ekonomske promene.\nStručnjaci smatraju da se razlozi za ovakvu politiku, mogu naći u Bregzitu, koji može ozbiljno poremetiti tržište ukoliko Britanija napusti EU bez sporazuma, a dodatni problem su i odnosi Kine i SAD-a i nove takse koje planira da uvede Donald Tramp.\nProfit najveće evropske banke porastao za 4,6 odsto


Povereništvo Srpske napredne stranke u Bojniku osudilo pretnje porodici Aleksandra Vučića – Info Centar Juga\nPovereništvo Srpske napredne stranke u Bojniku osudilo pretnje porodici Aleksandra Vučića\nU Povereništvu Srpske napredne stranke u Bojniku, jedan od poverenika ove partije Nebojša Nenadović osudio je pretnje koje su upućene deci Aleksandra Vućića preko tvitera i okarakterisao ih kao politički akt iza kog stoji Savez za Srbiju.\nNenadović je naglasio da je pečat svim aktivnostima tokom jula meseca dao Sporazum sa bugarskim gradom Zemenom koji je potpisan u Sofiji, a na osnovu koga će na osnovu zajedničkog projekta početi sređivanje platoa ispred Sportsko-poslovnog centra. Kako je potsetio Nenadović, ovaj projekat je vredan 260.000 evra, a njegova karakteristika je što je podržan od pristupnih fondova Evropske Unije.\nNenadović je najavio da će od 1. avgusta kroz razne programe Nacionalne službe za zapošljavanje biti angažovano sedamdeset i jedno lice sa teritorije bojničke opštine. Kako je rečeno na ovoj pres konferenciji 30. jula će biti dodeljenje i subvencije za mehanizaciju u poljoprivredi. Na kraju Nenadović je ocenio i da se asfaltiranje puteva u Plavcu i Stubli odvija planiranom dinamikom i podsetio na činjenicu da su radovi preduzeti zahvaljujući angažovanju predsednika Aleksandra Vučića.\nPredstavnici liste „Aleksandar Vučić – Zato što volimo Medveđu“, prvi predali potpise za predstojeće redovne lokalne izbore


Moderni raketni sistemi PVO\nNaslov komentara: Moderni raketni sistemi PVO 02.12.10 20:49\nNaslov komentara: S300 02.12.10 20:51\nNaslov komentara: S200 02.12.10 20:54\nNaslov komentara: Strela-10M "SA-13 Gopher" 02.12.10 20:56\nNaslov komentara: BUK-M1 02.12.10 21:01\nNaslov komentara: Re: Moderni raketni sistemi PVO 17.05.12 10:30\nPristalica sam one price da je dobrom majstoru svaki alat valjan... Svi ovi sistemi su novije generacije, ali bez dobre obuke se ne postize ocekivani rezultat. Sa druge strane imamo bezbroj primera u svetu da su slabije armije i razne "oslobodilacke" grupe imale uspeha protiv nadmocnijeg protivnika samo zahvaljujuci dobroj obuci i velikoj hrabrosti. Cesto su "lukom i strelom rusili" avione.\nNaslov komentara: Re: Moderni raketni sistemi PVO 17.05.12 10:38\nsvako ko se brani u prednosti je jer zna šta ga očekuje i nema drugog izbora.\nNaslov komentara: Re: Moderni raketni sistemi PVO 17.05.12 11:56\nE, tu si u pravu... kada se branis, nemas izbora.\nNaslov komentara: Re: Moderni raketni sistemi PVO 12.06.12 20:22\nKada mačku stjeraš u kut tada je najopasnija samo zato što nema izlaza, bolje je biti sa one druge strane skloni se sa puta i mačka će pobjeći, ti opet imaš dominaciju nad situacijom.\nNaslov komentara: Re: Moderni raketni sistemi PVO 10.02.14 1:20\nBio sam na raketnom sustavu KUB-M1..stara ruska tehnika...\nNaslov komentara: Re: Moderni raketni sistemi PVO 05.04.14 22:07\nNovitet iz Rusije:\nMobilno-modularni raketni kompleks CLUB-K\nNaslov komentara: Re: Moderni raketni sistemi PVO 06.05.15 10:02\nNaslov komentara: Re: Moderni raketni sistemi PVO


Direktor Autocesta FBiH Adnan Terzić je potvrdio za Avaz.ba da se ovim potezom stekli uvjeti za ubrzavanje radova na izgradnji autoputa i da je sada sve na Vladi FBiH.\nKako se dalje navodi u saopćenju, preduzeće Autoceste FBiH okončalo je pripreme za realizaciju projekata i pripremilo kompletnu studijsko-tehničku dokumentaciju. Ukupna vrijednost izgradnje ove dvije dionice je oko 550 miliona eura.\nPrema ranije usvojenoj Odluci Vlade FBiH model Finansiraj – Projektuj – Izgradi za tunel Prenj i Mostar sjever – Mostar jug predstavlja dodatni izvor finasiranja pored tradicionalnog načina putem međunarodnih finansijskih institucija. Ovim modelom finasiranja omogućuje se dvostruki priliv sredstava što će značajno ubrzati izgradnju Koridora 5C.\nPrilikom projektovanja i građenja tunela Prenj i dionice Mostar sjever – Mostar jug JP Autoceste FBiH predložilo je odredbu da minimalno 40 posto ugovorene vrijednosti projekta bude realizirano putem domaćih kompanija.\nIzgradnja dionice Mostar sjever – Mostar jug, kao i tunela Prenj trebala bi početi u proljeće 2018. godine, navodi se u saopćenju Autocesta FBiH.


Minimalac sledeće godine iznad 30 000 dinara? | 013 info\nMinimalac sledeće godine iznad 30 000 dinara?\nBeta/N1\tČet, 08/08/2019 - 10:01\nPredsednik sindikata UGS „Nezavisnost“ Zoran Stojiljković rekao je da je moguće da će za narednu godinu biti povećana minimalna cena rada sa oko 27.280 dinara na 33.000 do 34.000 dinara, koliko traže sindikati, jer će „dobru volju vlade Srbije ojačati približavanje izbora“.\n„Predsednik Srbije (Aleksandar Vučić) je utvrdio i pre početka pregovora i van svake procedure objavio da će minimalna cena rada biti oko 30.000 dinara, što znači da će tu cenu ponuditi i Vlada Srbije, ali će se u pregovorima možda povećati jer će njenu dobru volju ojačati približavanje izbora“, rekao je Stojiljković.\nStojiljković je ocenio da „dobru volju Vlade“ možda ojača i činjenica da se prostor Srbije prazni i da ljudi neće da rade za platu koja ne obezbeđuje ni minimum egzistencije.\nUkoliko ne bude postignut dogovor o minimalnoj ceni rada izmedju socijalnih partnera, reperezentativnih sindikata, Unije poslodavaca i Vlade, konačnu reč će, kako je rekao Stojiljković, ipak dati Vlada Srbije.\nOn je podsetio da je pre godinu dana postignut zajednički stav između Vlade Srbije, sindikata i poslodavaca da se za dve godine minimalna zarada izjednači sa minimalnom potrošačkom korpom koja sada iznosi oko 36.000 dinara, što je još jedan argument u prilog povećanju koje zahtevaju sindikati.\nSekretar Veća Saveza samostalnih sindikata Srbije (SSSS) Zoran Mihajlović rekao je da minimalna cena rada za sledeću godinu treba da se poveća za 15 do 18 odsto, na oko 34.000 dinara, da bi se 2021. godine dostigao dogovoreni cilj da se minimalna zarada izjednači sa minimalnom porošačkom korpom koja će sa 36.000 do 37.000 dinara poskupeti na oko 40.000 dinara jer su u njoj osnovne namirnice čije cene ne rastu brzo.\n„Mislimo da je to realno povećanje jer svako drugo ne bi omogućilo da se dostigne dogovoreni nivo“, rekao je Mihajlović.\nČlan Socijalno-ekonomskog saveta Nebojša Atanacković ocenio je da bi svako povećanje "minimalca" iznad očekivanog rasta bruto domaćeg proizvoda (BDP) od 3,5 odsto i rasta inflacije od oko 1,5 odsto, što ukupno iznosi oko pet do šest odsto, bilo nerealno ako država to na neki način ne kompenzira.\n„Povećanje iznad realnog iznosa ne može da padne isključivo na teret privrede, prošle godine kada je povećana minimalna zarada poslodavci su oslobodjeni nameta koji se zove porez na nezaposlenost“, rekao je Atanacković.\nPrivreda je, prema njegovim rečima, preopterećena dažbinama i „ne treba se pitati zašto nema privatnih investicija i većeg rasta BDP“.\nIstakao je da će rast minimalnih zarada pogurati rast i ostalih plata, što je takođe trošak za poslodavce.\nminimalna cena rada sindikat\nZavod za statistiku: Rast BDP-a Srbije u drugom kvartalu 13,4 odsto\nVakcinacija protiv koronavirusa na svakih šest meseci?


Radojičić: Beograd investicioni centar regiona| Grad Beograd\nGovoreći o ključnim investicionim projektima, posebno je naglasio da je deponija u Vinči jedan od velikih nasleđenih problema, ali da je gradska vlast napravila iskorak, tako što se Vinča više ne posmatra kao problem, već kao razvojna šansa.\n– Od problema došli smo do potencijala da će sav otpad koji je pretio da preraste u ekološku katastrofu sada predstavljati sirovinu za preradu i proizvodnju električne energije. Ovo je sigurno veliki uspeh koji će doprineti unapređenju ekološke situacije u glavnom gradu – rekao je gradonačelnik.\nOn je objasnio da je sličnog ranga i projekat prečišćavanja otpadnih voda.\n– Beograd je jedina prestonica u Evropi koja direktno ispušta sve otpadne vode u reke i upravo zbog toga projekat izgradnje fabrike za prečišćavanje otpadnih voda Veliko selo sa još tri planirane fabrike predstavlja još jedno značajno ekološko rešenje. Taj projekat, po svojoj veličini i značaju, može da se meri sa projektom „Vinča” – istakao je Radojičić.\nOn je posebno naglasio da je koncept razvoja Beograda postavljen tako da se velikim infrastrukturnim projektima doprinese razvoju grada, ali i da se direktno i indirektno omogući rast životnog standarda građana i poboljša kvalitet njihovog života.\n– Neki od ključnih projekata na tom putu su, pored pomenutih, projektovanje i izgradnja Beogradskog metroa, projekat „Beograd na vodi”, izgradnja podzemnih garaža, nedostajuće infrastrukture – novih mostova i tunela, kao i izrada projekata iz oblasti energetske efikasnosti – rekao je Radojičić.\nGradonačelnik je takođe rekao da se projekat rekonstrukcije Savskog trga privodi kraju.\n– U ovoj teškoj godini za sve nas, izuzetno mi je drago što radovi na ovom trgu nisu stali nijednog trenutka. Srbija ne dobija samo jedan od najlepših trgova u zemlji, već će se ovim projektom odužiti rodonačelniku naše državnosti i jednoj od najvažnijih ličnosti iz naše slavne istorije – Stefanu Nemanji. Ukupna površina trga, podijuma i zone koja se uređuje ispred zgrade Železničke stanice iznosi oko 20.000 metara kvadratnih. Ceo trg je popločan granitom, dok će centralnim delom dominirati oko 24 metra visok spomenik Stefanu Nemanji. Polovina ukupne površine biće prekrivena zelenilom, a na trgu će biti zasađeno oko 300 stabala. Jedan od najvećih izazova tokom rekonstrukcije je nova kanalizaciona crpna stanica, koja će zameniti staru, smeštenu ispred bolnice Sveti Sava. Veoma je značajno što se oslobodio prostor namenjen pešacima premeštanjem saobraćaja iz centralnog dela na kružni obod trga – istakao je gradonačelnik.\nOdgovarajući na pitanje o ekonomskoj šteti zbog pandemije virusa korona, Radojičić je rekao da Grad Beograd deli sudbinu svih svetskih gradova koji se bore sa epidemijom.\n– U uslovima pandemije, Beograd se sa najviše suočava sa izazovima u oblasti turizma i ugostiteljstva. Predanim radom nekoliko institucija, Beograd je postao jedan od turističkih centara Evrope, a ova grana privrede, koja zapošljava veliki broj ljudi, sada je najviše pogođena. Vlada je sveobuhvatnim programom paketa mera intervenisala u pravcu smanjivanja negativnih posledica pandemije i time pružila podršku privredi Srbije – rekao je Radojičić i dodao da je zahvalan zaposlenima u Gradskoj upravi i institucijama u kojima je osnivač Grad Beograd, koji su sve vreme tokom novonastalih epidemijskih okolnosti omogućili dostupnost usluga građanima, u punom kapacitetu.\nOn je naglasio da je oko 18.000 ljudi radilo u gradskim preduzećima da bi sve administrativne usluge Grada bile dostupne i dodao kako je ponosan na Beograd kao dvomilionski grad koji je pokazao izuzetnu fleksibilnost i veoma brzo se prilagodio novonastaloj situaciji.\nRadojičić je rekao da je Beograd na mnoge projekte čekao decenijama i kao primer naveo novu dečju bolnicu, ideju staru 30 godina, koja je tek sada počela da se ostvaruje.\nKao jedan od najznačajnijih projekata za razvoj srpske prestonice, gradonačelnik navodi i projekat razvoja beogradskog metroa.\n– Metro ima komponentu razvojnog projekta, a sa druge strane unapređuje kvalitet života naših sugrađana. Metro ima bitnu ulogu u povezivanju postojećih naselja, ali i onih budućih u kojima se planira eksponencijalno širenje Beograda. Grad je u julu ove godine sa francuskom kompanijom „Ežis” potpisao ugovor o izradi projektno-tehničke dokumentacije, u toku su izrade planske dokumentacije, studije opravdanosti sa idejnim projektom, studije procene uticaja na životnu sredinu i studije procene socijalnog uticaja. Dok radimo na projektu metroa, postojeći Bg voz i dalje razvijamo – pojasnio je Radojičić.\nOn je dodao da Bg voz trenutno saobraća na četiri linije, od kojih dve povezuju opštine Lazarevac i Mladenovac sa centrom grada. Ukupna dužina sve četiri linije iznosi 184 kilometra. Prošle godine su uvedene dve nove linije – od centra grada do Lazarevca, a do 2027. godine planira se uvođenje dve nove linije BG voza: Makiš – Rakovica – Karaburma i Novi Beograd – Aerodrom „Nikola Tesla” – Nacionalni stadion.\n– Sa sigurnošću mogu da tvrdim da je Beograd grad kranova i investicioni centar Jugoistočne Evrope. Beograd je svojom politikom doprineo da veliki broj privatnih investitora, pre svega u oblasti građevinarstva, pokrene svoje projekte, naročito u segmentu stanogradnje. Već tri godine zaredom Sekretarijat za urbanizam i građevinske poslove odobrava izgradnju oko milion metara kvadratnih kroz građevinske dozvole, što je u poređenju sa 2013. godinom pet puta više, a sa 2010. godinom čak deset puta više metara kvadratnih – naveo je gradonačelnik i dodao da ovaj podatak govori koliko je isplativo ulagati u Beograd.\nGovoreći o projektu „Beograd na vodi”, Radojičić je istakao da je to najznačajniji projekat u oblasti nekretnina, ali da njegov koncept i značaj prevazilaze samu građevinsku industriju.\n– On postaje simbol promena i novog, modernijeg Beograda, ali i Srbije. Osim lokalnih građevinskih kompanija koje su angažovane na izvođenju radova, u izgradnji se koriste i lokalno proizvedeni materijali najvišeg kvaliteta, što će takođe doprineti daljem razvoju domaće ekonomije. U ovom trenutku aktivno je devet gradilišta na kojima radi više od 2.800 radnika. Projekat će biti od izuzetnog značaja ne samo za Beograd već i za ovaj deo Evrope. Beograd na vodi prostiraće se na površini približne veličine od milion kvadratnih metara i sa ukupnom građevinskom površinom od 1,8 miliona kvadrata – naglasio je Radojičić.\nPonovio je da je centralna turistička atrakcija ovog projekta Kula Beograd, koja je novi simbol grada, visoka 168 metara, a obuhvata hotelski i rezidencijalni deo. Ona će staklenim mostom biti spojena sa Galerijom Beograd, najvećim šoping centrom u regionu, što će unaprediti ukupnu turističku ponudu Beograda.\n– Pored ekonomije koja je u ovom trenutku veoma bitna, da bi ostvario svoj strateški cilj, a to je da postane kvalitetno mesto za život svih svojih građana, Beograd mora da bude i kulturna prestonica i mesto koje neguje rekreativni i profesionalni sport, kao i da bude socijalno odgovoran grad – zaključio je gradonačelnik.\nFoto: Biznis.rs / Predrag Prpić


Tanjug 4. februara 2019. 14:05\nBEOGRAD – Pripadnici Garde Vojske Srbije su u kasarni „Dedinje“ prezentovali nove službene vojnopolicijske motocikle, a izveden je i prikaz rada eskorta u mestu i u pokretu.\n„Kao što je naredio predsednik Republike Srbije i vrhovni komandant Vojske Srbije Aleksandar Vučić, Vojska Srbije će se intenzivno opremati najsavremenijim borbenim sredstvima. Ali, kao što vidite, ne samo “migovima”, ne samo tenkovima, već i motociklima i svim onim što je potrebno za svakodnevni život svih pripadnika Vojske Srbije. Poslednji put smo motocikle nabavljali pre više od 30 godina, baš kao što smo pre više od 30 godina nabavljali najmodernije avione. Kao što nabavljamo avione, nabavljaćemo i motocikle, automobile, kombije, nabavljaćemo sve ono što je potrebno Vojsci Srbije“, naglasio je ministar Vulin.\n„Kada vidite Vojsku da učestvuje u regulisanju saobraćaja, vi znate da je tu vaša država, vi znate da je tu red, mir, zakon i poredak. Vojska Srbije će nastaviti da se oprema, baš kao što će nastaviti da brine o svojim ljudima, o svim svojim pripadnicima, pa će im obezbediti i najsavremenija sredstva kojima će moći da izvršavaju sve svoje zadatke“, istakao je ministar Vulin.\n„U okviru tih aktivnosti, Garda je dobila 12 novih motocikala BMW 1250 kubika, poslednji koji su izašli na tržištu, čija je osnovna namena eskortna vožnja, pratnja ličnosti, regulisanje i kontrola saobraćaja, vojnog i putnog. Prijemom tih motocikala dobili smo jako mnogo na podizanju sposobnosti Garde na izvršavanju tih zadataka, kao i na prezentovanju ugleda Garde i Vojske u celini“, naglasio je general Todorović.\n„Za bezbednost učesnika u saobraćaju, a posebno motociklista koji se bave regulisanjem saobraćaja, veoma je važno da imate dobro sredstvo za rad i da budete dobro opremljeni. Ovim sredstvom smo zadovoljili sve bezbednosne aspekte kako bi naši pripadnici mogli da regulišu saobraćaj, a uz motocikle smo dobili i najsavremeniju zaštitnu opremu“, naglasio je zastavnik Obradović.\nOn je dodao da je reč o motociklima koji imaju snagu od 1250 kubika, 136 konjskih snaga, opremljeni su posebnim uređajima za davanje zvučnih i svetlosnih signala, a opremljeni su i najbezbednijim ABS pro sistemom za kočenje, što omogućava naglo usporavanje i ubrzavanje i vraćanje u poredak eskorta mnogo brže i bezbednije nego što su to ranije generacije motocikala mogle.


08. May 2000 15:15 (GMT+01:00)\nUoči lokalnih izbora u glavnom gradu Crne Gore\nJugoslavija, Podgorica ili Malesija?\nPODGORICA - Na lokalnim izborima u Podgorici, 11. juna, učestvovaće predizborne koalicije "Za Podgoricu", "Za Jugoslaviju" i "Za Malesiju".\nOva treća osnovana je u nedelju uveče i čine je Demokratska unija Albanaca u Crnoj Gori i Demokratski savez Albanaca u Crnoj Gori. Osnivačka skupština održana je u selu Sukurić u Malesiji kod Tuzi, i na njoj su govorili čelnici ove dve stranke, Ferhat Dinoša i Mehmed Bardhi.\nBulatović za gradonačelnika\nPotpredsednik SNP-a Predrag Bulatović biće kandidat za gradonačelnika Podgorice, u ime koalicije "Jugoslavija - SNP, SNS, SRS - Momir Bulatović", pišu "Vijesti". Ovo je, kako navodi list, odlučeno na sednici OO SNP-a za Podgoricu, a potvrđeno od IO SNP-a. Ova partija, međutim, još nije odlučila ko će biti kandidat za gradonačelnika u Herceg Novom. DPS je za ovo mesto kandidovala Stanka Zlokovića, generalnog direktora Jadranskog brodogradilišta u Bijeloj.\nNovoosnovana "albanska" koalicija jedina je etnički čista predizborna koalicija i ima za cilj da glasove Albanaca u podgoričkoj opštini 11. juna sabere oko jednog cilja - da se Malesija, odnosno Tuzi, proglase opštinom.\nVeć sami nazivi predizbornih koalicija u Podgorici (neke od njih važe i za Herceg Novi gde će se, 11. juna, takođe održati vanredni lokalni izbori) dosta govore o pozicijama lokalnih partnera, razlikama među ovim savezima, kao i njihovim međusobnim odnosima. Svako računa na svoju kartu - Jugoslaviju, Podgoricu i Malesiju - da će mu baš ona doneti pobedu. Za Jugoslaviju se bore i na nju, kao na dobitnu kombinaciju, računaju SNP, SRS, JUL, SNS i neke nove komunističke organizacije.\nPredizborne pokliče "Za Podgoricu" uzvikuju, takođe, politički neusaglašeni partneri - DPS, NS i SDP.\nKoalicija "Za Malesiju" je, pak, kompaktna i u predizbornim zahtevima - povoljniji status za područje gde žive Albanci.


OSM Televizija - Pokretanje procedure za raspisivanje javnog poziva za idejno rješenje centralnog spomen-obilježja na trgu „Srbija“\nPokretanje procedure za raspisivanje javnog poziva za idejno rješenje centralnog spomen-obilježja na trgu „Srbija“\nU izvještaju o izvršenju budžeta, koji je usvojen na današnjoj sjednici SI Istočno sarajevo navedeno je da su za period od 1. januara do 30. jula ostvareni prihodi i primici od 3.348.252 KM, dok su rashodi iznosili 4.133.584 KM. U izvještaju je navedeno da je zabilježen deficit u iznosu od 785.332 KM.\nNačelnik opštine Istočno Novo Sarajevo Ljubiša Ćosić rekao je da deficit nije zabrinjavajući, s obzirom da budžet opštine tradicionalno bilježi veće prihode nego rashode u drugoj polovini godine.\n„Ako se u obzir uzme suficit koji smo imali u prošloj godini, i odbije od ovog deficita, pokazuje se da poslujemo pozitivno. Veliki broj kapitalnih projekata koje realizujemo u prvih šest mjeseci su razlog deficita, ali sami prihodi koje već ostvarujemo u trećem kvartalu idu u prilog tome da ćemo odnos između prihoda i rashoda dovesti na nulu ili da će čak biti pozitivni“, ukazao je Ćosić.\nNa današnjoj sjednici Skupštine opštine usvojena je odluka da se novoizgrađenoj ulici u Istočnom Novom Sarajevu da naziv Duško Trifunović.\nPozdravljena je sugestije odbornika Demosa Aleksandra Kostovića i PDP-a Save Škrbe da u narednom periodu nazivi ulica daju po značajnim datumima i ličnostima vezanim za sarajesvke Srbe prije i nakon Odbrambeno-otadžbinskog rata, poručivši da će se Opštinska uprava u narednom periodu rukovoditi tim sugestijama.\nOdbornici su podržali odluku i o umanjenju rente uređenja za investitore koji grade garaže u podzemnim ili suterenskim objektima, jer je, kako je naveo Ćosić, u ovoj opštini prisutan problem manjka parking prostora.\nDonesena je odluka o pokretanju procedure za raspisivanje javnog poziva za idejno rješenje centralnog spomen-obilježja na trgu „Srbija“.\nĆosić je naglasio da će biti pokrenuta javna i transparentna procedura o izboru idejnog rješenja za ovaj spomenik, a u koju Opštinska uprava želi da uključi širu javnost. On je dodao da se ovom odlukom stvoraju preduslovi za definisanje teksta oglasa i formiranje stručne komisije. U narednih 15-ak dana uradiće se i objaviti javni poziv u dva pravca – u vidu prijedloga grafičkog rješenja i tekstualnog.\nOdbornici su danas dali saglasnost na cjenovnik usluga preduzeća „Toplane Istočno Novo Sarajevo“, koje će ostati na prošlogodišnjem nivou, a to je za stambene jedinice 1,46 KM po metru kvadratnom na 12 mjeseci, za poslovne prostore 3,03 KM, a za vaspitno-obrazovne i zdravstvene prostorije 2,80 KM po metru kvadratnom.\nJoš iz iste kategorije: « Obnovljena zgrada Okružnog javnog tužilaštva u Istočnom Sarajevu Usvojen izvještaj o izvršenju budžeta grada Istočno Sarajevo za šest mjeseci »


Radio TV Stara Pazova - PERIOD ADVENTA\nZa hrišćane, koji poštuju Gregorijanski kalendar u nedelju, 29. novembra počinje advent. To je period koji traje 4 nedelje pred Božić a znači pripremu za dolazak Isusa Hrista. U Slovačkoj evangeličkoj crkvi u Staroj Pazovi u periodu adventa već 10 godina organizuju raznovrsne programe.\nSutra, prve nedelje adventa u starom parohijskom domu od16.30 biće otvorena prodajna izložba slika naivnih slikarki iz Kovačice a od 17.30 u crkvi predstoji susret crkvenih horova sremskog seniorata. Božićni bazar će biti 13. decembra. Svi programi su humanitarni, a prikupljena sredstva će biti usmerena za pomoć migrantima.


SAD povlače polovinu svojih snaga i iz Avganistana? - Sputnjik Srbija\n11:16 21.12.2018 (osveženo 11:17 21.12.2018) Preuzmite kraći link\nTramp se već duže vreme zalaže za povlačenje snaga iz Avganistana, ali su ga početkom godine ministar odbrane Džejms Matis, koji je juče podneo ostavku, i drugi vojni zvaničnici ubedili da američke snage ostanu u toj zemlji radi vršenja pritiska na talibane i borbe protiv DAEŠ-a.\nZvaničnici navode da je najnovije insistiranje Bele kuće na povlačenju vojnika bio još jedan od ključnih razloga za Matisa da podnese ostavku.\nAmeričke snage su ušle u Avganistan u novembru 2001. godine, posle invazije pokrenute zbog terorističkih napada na SAD 11. septembra, preneo je Tanjug.\nOd tada su SAD u Avganistanu izgubile više od 2.400 vojnika, a za svoj najduži rat potrošile više od 900 milijardi dolara, navodi AP.\nPre dva dana Bela kuća je objavila da američke vojnike povlači i iz Sirije.


Kolektivni imunitet kao pokretna meta - Društvo - Dnevni list Danas\nPočetna » Društvo » Kolektivni imunitet kao pokretna meta\nKoliko je Srbija daleko od zaštite od širenja korona virusa\nKolektivni imunitet kao pokretna meta\nMilica Radenković28.04.2021. 08:00\nSrbija je na dobrom putu da u narednih nekoliko meseci dosegne kolektivni imunitet, rekla je direktorka Instituta za javno zdravlje Batut Verica Jovanović. Srbija će krajem juna biti blizu kolektivnog imuniteta, rekao je sekretar u ministarstvu zdravlja Mirsad Đerlek.\nAko nastavimo ovim tempom da vakcinišemo, za oko mesec, mesec i po dana, doći ćemo do kolektivnog imuniteta, rekla je u februaru Darija Kisić Tepavčević, epidemiološkinja i ministarka za rad.\nRealno je da na leto Srbija stekne kolektivni imunitet, rekao je epidemiolog Predrag Kon.\nSa tri, tri i po miliona vakcinisanih, stičemo uslove za kolektivni imunitet, rekao je epidemiolog Branislav Tiodorović.\nZa razliku od članova Kriznog štaba, epidemiolog Predrag Đurić međutim navodi da je nemoguće davati procene, jer je po svemu sudeći kolektivni imunitet pokretna meta nejasnih oblika koja stoji na mnogo pitanja, a malo odgovora.\n– Ne treba se slepo držati nekog magičnog procenta vakcinisanih kao zastavice za kraj trke sa pandemijom, jer sam taj podatak može da se tumači jedino u kombinaciji sa drugim pokazateljima, kaže Đurić.\nPokazatelji koje spominje odnose se kako na pitanja koliko je ljudi do sada preležalo korona virus, koliko traje prirodni, a koliko dugo infekcijom stečeni imunitet, tako i na mere koje se sprovode paralelno sa vakcinacijom, kao i na ponašanje građana.\n– Ne postoji tačan procenat za koji možemo reći da određuje postignuti kolektivan imunitet protiv kovida. Mi samo pretpostavljamo da za kovid to može biti od 60 do 90 odsto populacije, ali je kolektivan imunitet dinamičan pojam. On se stiče na dva načina – vakcinacijom i prirodnom infekcijom. Dok procenat vakcinisanih možemo relativno precizno izmeriti, broj onih koji su preležali infekciju i tako stekli imunitet (i još uvek ga imaju) je teže odrediti, navodi Đurić.\nPrema zvaničnim podacima u Srbiji je do sada od kovida 19 obolelo blizu 700.000 stanovnika, međutim sagovornik Danasa podseća da mi ne znamo koliko je stvarno građana steklo imunitet prirodnom infekcijom, a uz to „više od godinu dana od početka pandemije može se očekivati da se kod određenog broja mogu javiti ponovne infekcije“.\nMeđutim, čak i ako ostavimo po strani one koji su bili zaraženi i tako stekli neki vid privremene zaštite, i sama vakcinacija nosi svoje nepoznanice.\nKako kaže Đurić, „još uvek ne možemo sa sigurnošću da tvrdimo da sve vakcine mogu da spreče infekciju, a ne samo teže oboljenje i smrt, odnosno da vakcinisani ne mogu da prenose infekciju na druge (iako postoji sve više dokaza u prilog tome za zapadne vakcine)“.\n– Veliki je značaj i brzine vakcinacije – već smo na pragu petog meseca, a u većini zemalja obuhvat je izuzetno nizak i nema izgleda da će većina svetske populacije uskoro imati pristup vakcini. Čak ako se i u jednoj zemlji kolektivni imunitet dostigne, veoma je teško sprečiti unošenje novih sojeva virusa za koje ne možemo znati da li će postojeća vakcina biti delotvorna. Takođe, mi još uvek ne znamo koliko traje ni prirodni, ni imunitet postignut vakcinacijom. Ako bismo pretpostavili da vakcinalni imunitet traje recimo 12 meseci, a sam proces vakcinacije se razvuče tokom svih tih meseci, kod onih vakcinisanih na početku moglo bi se očekivati da je stečeni imunitet oslabio. Naravno, tokom tih 12 meseci mogu se pojaviti novi sojevi, na koje vakcinalni imunitet ne deluje, kaže Đurić.\nOn dalje dodaje i da je u većini zemalja najveći procenat vakcinisanih među „najstarijim građanima, koji najmanje doprinose širenju pandemije, a najniži među mladima i radno aktivnim stanovništvom, koji su najčešći prenosioci“.\nPodaci iz sveta za sada pokazuju da su među zemljama sa preko milion stanovnika najdalje po procentu vakcinisanih odmakli Izrael i Velika Britanija, koje su prethodnih nedelja znatno ublažili izuzetno restriktivne mere, a koje takođe beleže veoma male brojeve zaraženih (u poređenju sa ostalim zemljama).\nĐurić naglašava da kada govorimo o ove dve države ne sme se zanemariti ni broj stanovnika koji su stekli imunitet kroz dodir sa virusom, ali ni protivepidemijske mere koje su bile na snazi. I da su upravo mere, odnosno ponašanje stanovništva važne koliko i vakcinacija pokazuje primer Čilea – države koja takođe beleži zavidan procenat vakcinisanih (42 odsto prvom dozom, 33 odsto sa obe doze) ali i veliki broj svakodnevno novozaraženih (233 na 100.000 u poslednjih 14 dana).\nPredrag Đurić smatra da je trenutna epidemiološka situacija u Čileu posledica dva problema.\n– Prvi je efikasnost Sinovakove vakcine (93 odsto vakcinisanih u Čileu primilo je ovu vakcinu) za koju se pokazalo da je ispod 60 odsto, dve nedelje nakon druge doze i samo tri odsto nakon prve doze, a drugi je brzo popuštanje drugih preventivnih mera. Sve ovo je bilo praćeno veoma optimističnim porukama vlasti o skorom kraju pandemije, što je vodilo do mnogo opuštenijeg ponašanja stanovništva, od kojih je većina tada primila samo jednu dozu vakcine, navodi Đurić.\nVakcinacija nije jedino bitna\nIskustvo Čilea šalje poruku da „procenat vakcinisanih ne sme biti jedini pokazatelj za popuštanje protivepidemijskih mera i da se ne smemo oslanjati isključivo na vakcinu“. Pre treba (zasad, dok ne steknemo dovoljno znanja koje nedostaje) posmatrati vakcinaciju kao osnovnu meru za sprečavanje težih slučajeva bolesti, hospitalizacija i smrtnih ishoda, nego meru koja će brzo okončati pandemiju, zaključuje Đurić.\n„Kolektivni imunitet protiv neke bolesti podrazumeva takvo stanje u nekoj populaciji gde je procenat stanovništva koji je stekao imunitet protiv te bolesti toliki da je obolevanje građana koji nisu stekli imunitet onemogućeno ili svedeno na minimum. Drugim rečima, ljudi koji su stekli imunitet protiv bolesti svojim imunitetom indirektno štite one koji to nisu. Kada se uzročnik bolesti javi u takvoj populaciji, on ima značajno manju šansu da ‘pronađe’ osetljivog domaćina“, objašnjava Đurić.\nDarija Kisić Tepavčevićkolektivni imunitetKorona virusMirsad ĐerlekPredrag KonPredrag Đurić.Beograd


Najveći svetski proizvođači automobila izvršili su raciju u istrazi protiv konkurencije – Danasnje\nHome/Automobili/Najveći svetski proizvođači automobila izvršili su raciju u istrazi protiv konkurencije\n0 11,404 1 minut citanja\nNeki od najvećih svetskih proizvođača automobila izvršili su prepad u svoje evropske kancelarije preko noći, u okviru široke istrage o antimonopolskom i kartelskom ponašanju u automobilskoj industriji.\nIstragu sprovode Evropska unija i Britanska uprava za konkurenciju i tržišta (CMA), a odnosi se na odlaganje otpadnih proizvoda.\nIako nijedno tijelo još nije potvrdilo konkretne ciljeve istrage, Reuters, podružnica Stellantis Opel, BMV, Mercedes-Benz, Ford i Ferrari potvrdili su saradnju prema Rojtersu.\nFolksvagen i njegova podružnica Audi odbili su da komentarišu kada su im se obratili, međutim vlasti su verovatno kontaktirale i mnoge druge proizvođače.\n„Ovo ponašanje se odnosi na aranžmane za reciklažu starih ili otpisanih vozila, posebno automobila i kombija, koji su u industriji poznati kao „vozila na kraju životnog veka“ ili ELV“, navodi se u zvaničnom saopštenju CMA.\n„ELV su vozila koja su kategorisana kao otpad, uglavnom zbog kvara ili nesreće vezanih za starenje, a propisi zahtevaju da se ova vozila odlažu na održiv način.\n„Proizvođači vozila moraju svojim kupcima ponuditi besplatnu uslugu za reciklažu ELV, što proizvođači usluga često prepuštaju trećim stranama.\nNejasno je šta se konkretno navodi u vezi sa odlaganjem otpada, ali vlasti mogu verovati da proizvođači ne pružaju usluge reciklaže propisane zakonom ili se dogovaraju da smanje troškove tokom odlaganja.\nDrive je kontaktirao Australijsku komisiju za potrošače i konkurenciju (ACCC) kako bi utvrdio da li su slične istrage u toku na lokalnom nivou. Ova priča će biti ažurirana ako više informacija bude dostupno.\nProšle godine Folksvagen, Porše, Audi, Mercedes-Benz i BMV kažnjeni su zbog dogovaranja da se odreknu skupog razvoja tehnologije za smanjenje emisija između 2009. i 2014. godine.\nNovčane kazne u vrednosti od približno 2,2 milijarde evra (4,4 milijarde AU) proizvođačima su izrečene u poslednjoj deceniji zbog nekonkurentnih praksi. Kompanije koje su proglašene krivim za kartelsko ponašanje u Evropskoj uniji suočavaju se sa kaznama u visini do 10 odsto njihovog godišnjeg globalnog prometa.\nOtkrivanje potencijalnih antikonkurentnih praksi u industriji dolazi kada proizvođači automobila povećavaju cene na rekordno visoke, okrivljujući neefikasnost lanca snabdevanja i nestašice.


Dve decenije prijateljstva - NMR Info\nDve decenije prijateljstva\nKreirano jun 17, 2020\nU organizaciji opštine Sečanj u nedelju, 14. juna 2020. godine u hali sportova u Jaša Tomiću odigrana je prijateljska fudbalska utakmica Doktori sa VMA – Domaćini iz Jaše Tomić. Povod za održavanje utakmice sa doktorima sa VMA i prijateljima je druženje i zahvalnost svima u herojskoj borbi sa virusom COVID-19.\nMesto okupljanja je bila porodična kuća dr Tome Mladenovića gde su ih dočekali Predrag Rađenović predsednik opštine sa svojim saradnicima.\nDoktore i goste su ispred hale sportova pozdravili aplauzom i ovacijama meštani i mnogi koji su na taj način izrazili zahvalnost i čestitke a pred početak prijateljske utakmice Predrag Rađenović je pozdravio učesnike, goste i sve prisutne.\nDruženje je nastavljeno u motelu „Jelen“ gde je osnivač firme „Cvetex“ doo Stojan Cvetojević fudbalskom klubu „Radnički 1911“ poklonio dve garniture dresova.\nInače, doktori sa VMA, na čelu sa dr Tomom Mladenovićem već dve decenije dolaze u Jašu Tomić, igraju fudbal, druže se ali i nesebično pomažu meštanima.\nOpština Sečanj pomaže protivgradnu zaštitu na svojoj teritoriji\n„Školski paket“ za sve buduće đake prvake


KO JE RAMUŠ HARADINAJ: Od noćnog izbacivača do premijera | Telegraf - Najnovije vesti\n29. novembar 2012 | 15:31\nKO JE RAMUŠ HARADINAJ: Od noćnog izbacivača do premijera\nOženjen spikerkom Anitom i otac dvoje dece, Haradinaj je 1989. pod lažnim imenom otišao u Švajcarsku, gde je postao član organizacije koja će prerasti u zločinačku OVK\nZLOČINAC NA SLOBODI! Ramuš Haradinaj, koga je Haški tribunal danas po drugi put oslobodio krivice, za kosovske Albance je nacionalni heroj, a za Srbe zločinac, uspeo je da za četiri decenije života "ispiše" fascinantnu i kontroverznu biografiju.\nHaradinaj a početkom 1998. je postao komandant "operativne zone" za Metohiju, koju Albanci zovu "Dukađin".\nHaradinaj je, u autobiografskoj knjizi "Priča o ratu i slobodi", zabeležio: "Stalno smo napadali srpske snage. Na svakom mestu. Danju i noću. Bez skrivanja. Svakog dana smo ubijali srpske policajce..."\nTokom NATO bombardovanja je prema navodima zapadnih agencija Haradinaj bio jedan od glavnih saradnika Alijanse na Kosovu i Metohiji, i jedan od nekoliko komandanata kojima je NATO dao satelitske telefone kako bi koordinisali napade. U julu 2000, nakon završetka ratnih dejstava na Kosovu i Metohiji, Haradinaj je ponovo ranjen, ovaj put tokom vatrenog okršaja sa porodicom Musa, sa kojom je bio u krvnoj zavadi.\nJoš jedan udarac doživeo je 2002. godine, kada su međunarodne sudije na Kosovu osudile njegovog brata Dauta na pet godina zatvora zbog učesća u otmici i mučenju koje je rezultiralo smrću četvorice pripadnika FARK-a, oružane formacije kosovskih Albanaca bliske Ibrahimu Rugovi, lideru Demokratskog saveza Kosova (DSK).\nMeđutim, Haški tribunal je već 4. marta 2005, svega 100 dana nakon formiranja Haradinajeve vlade, protiv njega podigao optužnicu zbog zločina protiv čovečnosti i kršenja prava i običaja rata.\nHaradinaj je potom podneo ostavku na mesto predsednika vlade i 9. marta se dobrovoljno predao Tribunalu.\nIstog dana je, zajedno s dvojicom kooptuženih, Baljajem i Lahijem Brahimajem, prebačen u pritvorsku jedinicu Sheveningen.\nTadašnji šef UNMIK-a Seren Jesen-Petersen izjavio je tim povodom da poštuje Haradinajevu odluku, ali je i izrazio žaljenje što, kako je prenela štampa, više neće sarađivati "s bliskim partnerom i prijateljem".\nTakve izjave se nisu mnogo dopale Briselu. Zvanično to niko nije potvrdio, ali se nezvanično moglo čuti izražavanje čuđenja kako je moguće da šef UNMIK-a naziva nekoga ko je optužen za ratne zločine "bliskim prijateljem".\nHaradinaj je nakon suđenja, koje je trajalo do aprila 2008, oslobođen zbog nedostatka dokaza. Sa istim obrazloženjem oslobođen je i Baljaj, dok je Lahi Brahimaj osuđen na 6 godina zatvora.\nTadašnja glavna tužiteljka Haškog tribunala Karla del Ponte je u više navrata javno govorila i u izveštajima upozoravala da su svedoci optužbe bili izloženi upornim i drastičnim pretnjama i pritiscima, zbog čega su neki odbili da svedoče.\nJedan od kljucnih svedoka, Kurtim Beriša, stradao je uoči svedočenja u navodnoj saobraćajnoj nesreći.\nUvažavajući žalbu Tužilastva, apelaciono veće Haškog tribunala je 21. jula 2010. naložilo delimično ponavljanje suđenja Haradinaju, i određen mu je pritvor.\nOn se danas vraća u Prištinu jer ga je Haški tribunal, drugi put, oslobodio svih tačaka optužnice za zločine počinjene u logoru OVK u Jablanici.\nU Prištini ga čekaju supruga Anita, novinarka RTK-a, i dvoje dece.\nTagovi: Kosovo i Metohija, OVK, Ramuš Haradinaj\nMira 30.11.2012 12:35\nLepo, od najvećeg ološa i kriminalca napraviše heroja.\nPredrag 30.11.2012 09:41\nSredio bi njega Legija,ali...\nkvisko 29.11.2012 23:30\nZbilja,zena mu je dobra cava ali ne razumem zbog cega je sa ovim nakazom,verovatno je robinja ovog zvalavog...


Naredbe i preporuke Štaba za vanredne situacije | Patak Online – Valjevo vesti\nVALJEVO – Štab za vanredne situacije Grada Valjeva saopštio je da zbog nesigurne epidemiološke situacije izazvane naglim povećanjem broja novoobolelih od korona virusa u Valjevu donesi sledei set naredbi, preporuka i apela.\nNalaže se JKP „Vidrak“ da pojača mere čišćenja , pranja ulica, dečijih igrališta i sportskih terena, kao i prostora oko zdravstvenih ustanova ( Bolnica, Dom zdravlja i ZZJZ Valjevo ).\nNalaže se JKP „Polet“ da vrši redovno čišćenje, pranje, dezinfekciju prostora i opreme svih pijaca u gradu.\nNalaže se PU „Milica Nožica“ da dosledno sprovodi sve mere naložene od Ministarstva zdravlja i Ministarstva prosvete.\nNalaže se Ustanovi za fizičku kulturu „Valis“ da dosledno sprovodi sve instrukcije i uputstva nadležnih organa koja se odnose na sprovođenje protivepidemijskih mera na otvorenim i zatvorenim bazenima i drugim terenima kojima upravlja.\nNalaže se da opštinski inspekcijski organi pojačaju inspekcijski nadzor i vrše kontrolu sprovođenja protivepidemijskih mera ( prosvetna inspekcija- nadzor obdaništa, saobraćajna inspekcija- gradski, prigradski i taksi prevoz, komunalna inspekcija i policija – ostale objekte ) zaštite od virusa Kovid-19, o tome sačine službenu belešku i o eventualno uočenim nepravilnostima istu proslede nadležnoj inspekciji na dalje postupanje.\nPreporučuje se republičkim inspekcijskim organima da pojačaju inspekcijski nadzor iz delokruga svoje nadležnosti, kako bi se pojačala kontrola poštovanja sprovođenja Zakona o zaštiti stanovništva od zaraznih bolesti („Sl. glasnik RS“, br. 15/2016 i 68/2020), Zakona o bezbednosti i zdravlja na radu („Sl. glasnik RS“, br. 101/2005, 91/2015 i 113/2017-dr. zakon), Uredbe o merama za sprečavanje i suzbijanje zarazne bolesti Kovid 19 („Sl. glasnik RS“, br. 66/2020), kao i drugih pozitivno-pravnih propisa.\nApeluje se na građane da poštuju i sprovode preventivne mere zaštite od virusa Kovid-19, da posebno poštuju socijalnu i fizičku distancu, kao i nošenje maski u zatvorenom prostoru.\nApeluje se na poslodavce koji posluju na teritoriji grada, da dosledno sprovode sve predložene i neophodne preventivne mere u skladu sa propisima, u cilju osiguranja zaštite i zdravlja zaposlenih, radno angažovanih lica i stranaka.\nŠtab poziva organizatore proslava da s obzirom na trenutnu epidemiološku situaciju, postupe odgovorno i odlože održavanje proslava. Ukoliko se odluče za održavanje proslava od posebnog je značaja da se i organizatori i učesnici proslava strogo pridržavaju datih preporuka.\nPrethodni članak Sutra ponovljeni izbori na osam biračkih mesta\nSledeći članak Forum “Kreativna Evropa 2020”


Home / PROJEKTI / Završeni projekti / Instrument za pretpristupnu pomoć IPA II 2014-2020: Nove mogućnosti i novi izazovi u procesu pregovora Srbije sa EU\nEvropski pokret u Srbiji organizuje Konferenciju Instrument za pretpristupnu pomoć IPA II 2014-2020: Nove mogućnosti i novi izazovi u procesu pregovora Srbije sa Evropskom unijom, uz podršku Fondacije Fridrih Ebert.\nKonferencija će biti održana u utorak, 9. decembra 2014. godine, u Aeroklubu (Uzun Mirkova 4, Beograd), sa početkom u 9 časova.\nGlavni cilj konferencije je podizanje nivoa znanja o značaju izgradnje kapaciteta na svim nivoima kako bi se sredstva dostupna iz pretpristupnih pregovora što efikasnije iskoristila i doprinela razvoju naše zemlje.\nEvropska unija je donela novi višegodišnji finansijski okvir za period 2014-2020. Srbija će kao zemlja kandidat za članstvo u EU, nastaviti da prima pretpristupnu pomoć i u ovom periodu. Očekuje se da novi instrument za pretpristupnu pomoć nastavi da podržava zemlje kandidate i potencijalne kandidate u pripremama za članstvo kao i u usklađivanju sopstvenih privreda i institucionalnog okvira sa standardima i politikama koje važe u EU.\nKonferencija će biti ujedno i prilika da se predstave ključni izazovi kako u korišćenju sredstava iz pretpristupnih fondova u procesu pregovora sa EU tako i u uspostavljanju sistema i izgradnju administrativnih kapaciteta za upravljanje pretpristupnim fondoviam EU. Biće reči i o novinama koje donosi finansijski okvir EU za period 2014- 2020. godine kao i na kom je nivou pripremljenost lokalnih aktera za efikasno korišćenje EU fondova u narednom periodu.\nNa Konferenciji će biti predstavljena publikacija Vodič kroz Instrument za pretpristupnu pomoć IPA II 2014-2020.\nDogađaj bi trebalo da podstakne dalje ekspertske sastanke i događaje koji će se baviti ovim pitanjem.\nPriprema i štampa publikacije Vodič kroz Instrument za pretpristupnu pomoć IPA II 2014-2020.\nOrganizacija konferencije Instrument za pretpristupnu pomoć IPA II 2014-2020: Nove mogućnosti i novi izazovi u procesu pregovora Srbije sa Evropskom unijom\nTRAJANJE: Novembar 2014.\nIzveštaj sa konferencije IPA II 2014-2020: Nove mogućnosti i novi izazovi u procesu pregovora Srbije sa EU, 9. decembar 2014.\nPrezentacija Suzane Nilsen\nPrezentacija Ruđera Tabosija\nPrezentacija Petera Hejla\nAgenda Konferencije Instrument za pretpristupnu pomoć IPA II 2014-2020: Nove mogućnosti i novi izazovi u procesu pregovora Srbije sa Evropskom unijom


Kako penis reaguje 24 sata nakon uzimanja vijagre\nOd kada je postala dostupna svima 1998. godine, vijagra pomaže milionima muškaraca da spasu svoj seksualni život i otklone probleme sa erekcijom.\nZnamo svi odlično za šta vijagra služi, ali verovatno ne znate koliko tačno traje njen efekat i kako tačno utiče na vaše telo i polni organ.\nPoslednje studije "Superdruga" dejstva vijagre u životu čoveka pokazale su kako penis reaguje u narednih 24 sata od trenutka kada uzmete taj lek. Prvih 12 minuta Vaše telo vrlo brzo apsorbuje vijagru i neki muškarci sa problemima prilikom erekcije dobijaju ono što su želeli upravo na samom startu. Posle 27 minuta Ukoliko niste dobili erekciju u prvih 12 minuta, onda ćete verovatno da postanete "tvrđi" po isteku pola sata. Istraživanja su otkrila da u proseku lek reaguje posle 27 minuta, a doktori svakako preporučuju da sačekate i do sat vremena. Posle 57 minuta Po isteku prvog sata dolazite do maksimalne erekcije jer lek dopire i dolazi do najveće koncentracije u vašoj krvi. Zato lekari preporučuju da vijagru uzmete sat vremena pre seksa. Studije kažu da erekcija kod nekih muškaraca dostiže vrhunac čak i u 33. minutu. Četiri sata posle uzimanja Vijagra je još uvek na "poluživotu" posle četiri sata, što znači da lek i dalje struji kroz vaše telo 50 odsto. To odmah znači da ste i dalje sposobni za seks. Deset sati posle uzimanja Naučnici tvrde da vijagra čini da i nakon 10 sati od uzimanja možete, ukoliko generalno imate problem sa erekcijom, da budete "tvrdi". Posle 12 časova dejstva Mnogi momci još uvek mogu da se "dignu", ali to neće trajati dugo. Prosečno vreme erekcije može da traje do 16 minuta. Čitav dan od uzimanja Tada se vijagra skoro totalno izgubila iz vaše krvi, tako da je bolje da ne počinjete nikakav seksualni performans.\n© 24 sata\n« Ako se žena nedavno seksala, ovako će se ponašati i izgledati Pet načina kako da ga zavedete na Dan zaljubljenih »


Samo zdravo: Dojenje utiče na razvoj mozga deteta\nRast mozga kod dece je povezan sa količinom vremena i energije, koje je majka utrošila na svoje dete. Britanski naučnici su pokazali da je rast mozga deteta u mnogome uslovljen dužinom trudnoće i dojenja.\nRezultati istraživanja Univerziteta u Daremu potvrđuju važnost preporuke Svetske zdravstvene organizacije, o značaju dojenja dece do dve godine starosti.\nDužina trudnoće određuje veličinu mozga deteta na rođenju, a period dojenja ima odlučujući uticaj na razvoj mozga posle rođenja. Takođe je utvrđeno da trudnice sa dobrim metabolizmom pomažu razvoj svog deteta u materici.\nОбјавио Vesna I у 14:54


Čubrilović: Beskompromisno se boriti za Republiku Srpsku /VIDEO/ - NTV Arena\nČubrilović: Beskompromisno se boriti za Republiku Srpsku /VIDEO/\nDemos očekuje da će na opštim izborima narede godine osvojiti najmanje šest mandata u Narodnoj skupštini Republike Srpske i jedan mandat u Predstavničkom domu parlamenta BiH, rečeno je nakon današnje sjednice Predsjedništva stranke i sastanka rukovodstva Demosa sa predsjednicima opštinskih i gradskih odbora iz Republike Srpske.\nPredsjednik Demosa Nedeljko Čubrilović rekao je da će Demos u svom političkom djelovanju promovisati korektnost, te tražiti kompromis i razumijevanje o svakom pitanju, pogotovo kada je riječ o srpskom narodu i njegovom bitisanju u BiH.\n“Mi se borimo beskompromisno za Republiku Srpsku i ta beskompromisnost i borba za Srpsku biće predmet interesovanja vjerujem svih stranaka koje imaju sjedište u Srpskoj”, rekao je Čubrilović novinarima u Dvorovima kod Bijeljini nakon sjednice Predsjedništva Demosa na kojoj je bilo riječi o pripremama za naredne izbore.\nOn je istakao da Demos traži podršku svojih birača, ljudi koji realno gledaju na postojeće probleme i ne zataškavaju ih, već su spremni da ih rješavaju, poručujući da ova stranka ne namjerava da se bavi politikantstvom.\n“Demos u lokalnim sredinama ima prepoznatljive ljude, veoma uspješne i ugledne. S obzirom na stanje na političkoj sceni i turbulentnosti koje postoje, Demos ostaje privržen stavovima i zaključcima koje donosi Narodna skupštine Republike Srpske. Nema mjesta kolebanju i ne želimo da učestvujemo u nečemu što bi sutra značilo manje nadležnosti Republike Srpske”, poručio je Čubrilović.\nPrema njegovim riječima, na današnjim sastancima ljudi su pokazali da su ostali na tim principima i idejama, da su spremni da rade, a njihovo prisustvo u velikom broju govori o ozbiljnosti kojom pristupaju kada je riječ o ovoj političkoj opciji.\nZamjenik predsjednika Demosa Spomenka Stevanović novinarima je rekla da su današnji sastanci bili konstruktivni i da je analizirana ukupna situacija u društvu, kao i u stranci.\n“Konstatovali smo da je i ekonomska i politička situacija komplikovana i složena, ali isto tako i da će svi naši kadrovi, zavisno od pozicija i mogućnosti, kao i do sada davati doprinos poboljšanju situacije u svim oblastima društva”, navela je Stevanovićeva.\nOna je ocijenila da je situacija u Demosu dobra, imajući u vidu činjenicu da je ova stranka za nepune tri godine izgradila solidnu stranačku infrastrukturu i visok stepen jedinstva.\n“Demos je prepoznatljiv po ljudima, po funkcionerima koji su u stalnom kontaktu sa građanima, koji se isto ponašaju i kada je izborna godina i kada nije”, rekla Stevanovićeva.\nOna je navela da će Demos izbornu kampanju voditi bez napadanja političkih protivnika.\n“Govorićemo o nama i onome što smo uradili, a na građanima je da odluče ko radi, a ko se bavi politikantstvom”, rekla je Stevanovićeva.\nTags: bijeljina, cedomir stojanovic, demos, nedeljko cubrilovic, rs, spomenka stevanovic, zemlja\n“Turkovićeva bi da uređuje i u Republici Srpskoj, ali taj film neće gledati” /VIDEO/


Vlade Divac: Još nisam doneo odluku o povlačenju iz košarke\nVest da je Vlade Divac odlučio da završi karijeru, koja je očekivano izazvala veliku pažnju kako u SCG tako i u američkim medijima, po svemu sudeći je preuranjena. U razgovoru sa američkim novinarima, Divac nije potvrdio da se povlači.\n"Trideseti septembar, to je dan kada ću doneti konačnu odluku šta dalje", rekao je Divac za današnji 'Los Anđeles Tajms', dok je takođe kalifornijski 'Pres Enterprajz' objavio nešto duži telefonski razgovor sa 37-godišnjim veteranom. Divac je za ovaj dnevnik izjavio da vesti o njegovom povlačenju ovog trenutka - nisu tačne i dodao da će zdravstveno stanje njegovih leđa umnogome odlučiti o nastavku karijere, mada i dalje čeka da čuje šta Lejkersi žele.\n"Prvo moram da sačekam da vidim da li me Lejkersi žele. Ukoliko me ne žele, onda treba da razmislim o svojoj budućnosti, o povlačenju, ali u ovom trenutku nisam još doneo odluku. Trenirao sam i leđa su uglavnom OK. Da bi nastavio da igram moraće da budu potpuno zdrava, ali nema nikakve žurbe, videćemo. Međutim, mnogo bih voleo da nastavim da igram i sara]ujem sa Filom Džeksonom, ukoliko sve to može da se uklopi", zaključio je Divac, dodavši da su ga tokom prošle nedelje bolela leđa dok je trčao sa decom u kampu u Redondo Biču.\nDivčev menadžer Mark Flajšer, u telefonskom razgovoru sa novinarem dnevnika 'Arizona Ripablik' potvrdio je da njegov klijent neće saopštiti odluku do kraja septembra, dok je portparol Lejkersa, Džon Blek izjavio da Divac nije obavestio klub o nameri da se povuče.\nUkoliko Lejkersi odluče da zadrže Divca, on će naredne sezone zaraditi oko 5,3 miliona dolara, u suprotnom, pripašće mu dva miliona. Drugi mogući scenario je da Lejkersi otkupe Divčev ugovor za dva miliona, a onda ponovo potpišu ugovr sa njim na godinu dana za veteranski minimum od oko 1,5 milion, čime bi ušetedeli oko tri miliona u taksi na luksuz. Divac, koji je na 1.134 utakmice u 16-godišnjoj karijeri imao učinak 11,8 poena, 8,2 skoka i 3,1 asistenciju, jedan je od trojice klasičnih centara u sastavu Lejkersa. Tu su još Kris Mim i 17-godišnji Andrju Bajnam, 10. pik sa poslednjeg drafta. Kvami Braun koji bi do kraja meseca trebalo da stigne u trejdu iz Vašingtona, takođe može da igra na poziciji 'petice'.


Medijska solidarnost u Srbiji godinama je na testu: Medijski radnici su još oktobra 2017. potpisivali i peticiju za zaštitu slobode govora\nNovinarska solidarnost put je ka medijskim slobodama u Srbiji, rekla je za Radio Slobodna Evropa (RSE) Tamara Filipović, iz Nezavisnog udruženja novinara Srbije (NUNS). Na početku 2020. godine, i Vladimir Radomirović iz Udruženja novinara Srbije, ocenio je za RSE da novinari samo udruženi mogu da unaprede medije.\n“Novinari moraju da se drže profesionalne etike i da budu solidarni u odbrani svojih prava”, kaže Tamara Filipović, iz NUNS-a, dok njen kolega Vladimir Radomirović, iz UNS-a, dodaje da je ključno da se usvoje medijska strategija i zakoni.\n“Bojim se da, ako ne budemo odlučni i ujedinjeni oko zahteva, taj proces može da potraje još godinama”, navodi Radomirović.\nŠta kažu međunarodni izveštaji?\nZa šta bi se trebalo boriti, i šta bi trebalo promeniti, pokazala su i tri velika međunarodna izveštaja u 2019. Krajem decembra u šestomesečnom izveštaju Evropske komisije navedeno je da Srbija mora da radi na slobodi izražavanja, jer zabrinjavaju slučajevi pretnji, zastrašivanja i nasilja nad novinarima, kao i politički i ekonomski uticaji na medije.\n“Stanje u medijima je loše. Ove godine imali smo i početak suđenja za napad na novinara Milana Jovanovića, za koji je optužen predsednik Opštine Grocka. Neke stvari pomeraju se na bolje ali sve to je nedovoljno da bi se reklo da je medijska situacija dobra”, kaže Vladimir Radomirović.\nPo Indeksu slobode medija Reportera bez granica, Srbija je pala za 14 mesta na svetskoj listi i rangirana je kao 90. među 180 država. U godišnjem izveštaju o stanju slobode medija američka organizacija Fridom Haus Srbiju je iz grupe ‘slobodnih’ ocenila lošije nego ranije i svrstala je u ‘delimično slobodne’.\nNovinarka Tamara Filipović kaže da su izveštaji nedvosmisleni.\n“Govore da na polju medijskih sloboda nema napretka i da postoji velika zabrinutost zbog nerešenih slučajeva napada na novinare. Kao i da postoje veliki pritisci koje novinari trpe, neretko od nosilaca najviših državnih funkcija”, navodi Filipović.\nVlast odbacuje kritike\nU odbranu vlasti, kada je u pitanju stanje u medijima, najčešće su javno i u 2019. ustajali Aleksandar Vučić, šef države, i premijerka Ana Brnabić. Vučić je više puta odbacio kritike i izjavio da je spreman za promene na Radio-televiziji Srbije, koja bi kao javni servis trebalo objektivno da informiše građane, uz procenu da su pojedini predstavnici opozicije četiri puta više gostovali na RTS-u od njega. Brnabić je izaslanicima Evropske unije, sa kojima je razgovarano o tim pitanjima, rekla da vlast ne utiče na uređivačku politiku medija i da novinarska sloboda u Srbiji postoji.\n„Takve reakcije govore da oni ne žele da promene stanje medijskih sloboda u Srbiji. Već tri godine bavimo se medijskom strategijom i mislim da vlast na taj način pokušava da pokaže da se brine za medije, dok na terenu imamo potpuno drugačiju situaciju. Novinari su sve više izloženi pritiscima“, kaže Tamara Filipović.\nNovinar Vladimir Radomirović ističe da pritisci dolaze iz raznih centara moći, vlasti i opozicije.\n“Javni servisi, Radio-televizija Srbije i Radio-televizija Vojvodine, nisu dovoljno jaki da se odupru. Videli smo to kada je deo opozicije upao u zgradu RTS-a, a videli smo i da izveštavanje RTS-a o protestima koji traju već godinu dana nije bilo na nivou pravog javnog servisa”, smatra Radomirović.\nKrajem godine saopšteno je da je rezultat međustranačkog dijaloga o izbornim uslovima, koji je održan uz posredstvo predstavnika Evropskog parlamenta, to što je dogovoreno da se izabere pet članova Regulatornog tela za elektronske medije po formatu "tri plus dva", što znači da će se dva člana birati po novoj zakonskoj proceduri. Maja Gojković, predsednica Skupštine Srbije, rekla da je završen proces uspostavljanja Nadzornog odbora Skupštine i da su usvojeni zakoni koji sprečavaju funkcionersku kampanju i upotrebu javnih resursa u izbornim procesima.\nIpak, smatra Tamara Filipović, sve to daleko je od medijske slobode.\n“Skučen je pluralizam medijskih sadržaja i nemamo kvalitetan program. Građani nisu informisani šta se zaista oko njih dešava jer dobijaju obojenu sliku stvarnosti. Sve to za posledicu ima građane koji ne mogu da donose informisan izbor”, navodi Filipović.\nPočetkom aprila 2019. prvostepenom presudom u Beogradu su osuđena četvorica pripadnika nekadašnje Državne bezbednosti Srbije zbog ubistva novinara Slavka Ćuruvije 1999. Vladimir Radomirović kaže da profesija očekuje i pravosnažnu presudu.\n“Verujemo da će u tom slučaju pravda biti zadovoljena posle 20 godina. Na žalost optužnica za ubistvo novinara Milana Pantića, koje se dogodilo 2001. u Jagodini, nije podignuta. To je velika mrlja na pravosudnom sistemu, uključujući tužilaštvo i policiju”, zaključuje Radomirović.\nPrema bazi podataka Nezavisnog udruženja novinara Srbije, u 2019. godini bilo je 107 napada na novinare, pritisaka i verbalnih pretnji.\nAko tako bude i dalje, ocenjuje novinarka Tamara Filipović, teško da 2020. donosi boljitak medijima.\n“Ne bih rekla da bi u tom slučaju bila srećna nova godina. Jer, ako se ovako nastavi očekujem goru situaciju. Idu izbori, a poznato je da su mediji u nepovoljnoj situaciji kada je izborna godina”, kaže Filipović.\nRedovni parlamentarni izbori u Srbiji biće održani na proleće 2020. godine.


Završen protest radnika na internetu zbog poreza\nProtest Udruženja radnika na internetu, zbog toga što je Poreska uprava poslala više od 2.000 “zahteva za kontrolu” onima koji zarađuju na taj način, završen je večeras ispred Ministarstva finansija u Beogradu.\nKako javlja reporter agencije Beta sa lica mesta, predsednik tog udruženja Miran Pogačar je najavio novo okupljanje ispred Skupštine Srbije za 15 dana, ukoliko ne počnu da se rešavaju njihovi problemi.\nProtest je završen uz zviždanje i skandiranje okupljenih protiv ministra finansija Siniše Malog.\nProtest je počeo oko 17 sati ispred zgrade Vlade Srbije, a okupljeni su na kratko blokirali raskrsnicu ulica Kneza Miloša i Nemanjine.\nPogačar je izjavio je da Poreska uprava, zajedno s državom, “sprovodi organizovanu, ozakonjenu pljačku radnog naroda”.\n“Niko nije imao nameru da izbegava poreze, a to što se država sada setila da naplaćuje poreze šest godina unazad, to je opšta državna pljačka”, rekao je on.\nPogačar je zahtevao da počnu pregovori s nadležnim vlastima da bi se regulisalo pitanje oporezivanja radnika na internetu, i da “prestane hajka na njih”.\nDodao je da se zakoni moraju menjati, a da to što država nije sprovodila postojeće, znači da “nije bila odgovorna”.\nOkupljeni su ispred Vlade skandirali “Lopovi, lopovi” i pogrdne parole protiv predsednika Srbije Aleksandra Vučića.


Media & Communication Agency Archives - Agencija za konsalting i menadžment u medijima\nCategory: Media & Communication Agency\nHome > Archive by category "Category: Media & Communication Agency"\nPRISTUP LIČNIM PODACIMA U skladu sa GDPR regulacijama, web sajt www.vdvmediaconsulting.com vam omogućava da pristupite podacima koje ste dostavili putem sajta, zahtevate njihovo brisanje ili izmenu podataka, i sva ostala prava regulisana Politikama privatnosti. Kako biste poslali zahtev, koristite formu ispod: SERVISI Ispod možete pregledati servise koji su prikupili vaše lične podatke na ovom sajtu. Obeležite […]\nKoristimo kolačiće za personalizaciju sadržaja i oglasa, pružanje funkcija društvenih medija i analiziranje saobraćaja. Takođe delimo informacije o tome kako koristite sajt sa partnerima za društvene medije, oglašavanje i analitiku koji mogu da ih kombinuju sa drugim informacijama koje ste im dali ili koje su prikupili na osnovu korišćenja usluga. Ako nastavite da koristite naše […]\nOvim dokumentom Politike privatnosti uređuju se načini na koji VDV MEDIA (Vladimira Dorčova Valtnerova preduzetnik Agencija za konsalting i menadžment u medijima Maglić) koristi, održava i objavljuje informacije prikupljene od korisnika (u daljem tekstu, ’’Korisnik’’) sajta www.vdvmediaconsulting.com ili odredišnih strana (Landing Pages) u našem vlasništvu (u daljem tekstu ’’Web sajt’’) Koje informacije prikupljamo? Lične informacije […]


U Topoli otvoren vizitorski centar - News - Turistički svet\nU Topoli otvoren vizitorski centar\nPotpredsednik Vlade Srbije i ministar trgovine, turizma i telekomunikacija Rasim Ljajić otvorio je 18. septembra vizitorski centar u Topoli, čiju je izgradnju ministarstvo finansiralo u iznosu od 18 miliona dinara.\n- Do sada je Topola bila uglavnom izletnička destinacija u koju su ljudi dolazili na dan, pre svega se radilo o đačkim ekskurzijama. Sada mi taj koncept moramo da unapređujemo, i naredne godine ćemo ovde raditi trg i etno pijacu, jer sa ovim ulaganjima želimo da obogatimo turističku ponudu - izjavio je ministar Ljajić u Topoli.\nCilj je da se kroz ova ulaganja države, kako je ministar rekao, podstaknu privatne investicije, jer Topoli nedostaju smeštajni kapaciteti. On je rekao da na području opštine postoji svega 360 ležajeva, što je malo za ono što Topola koju godišnje poseti oko 300.000 posetilaca ima da ponudi kao turistički sadržaj.\n- Država će uraditi svoj deo posla da potencijale koje ima stavi u funkciju razvoja turizma, ali to nije dovoljno. Naš razvoj mora da počiva na privatnoj inicijativi, jedino ukoliko napravimo sinergiju možemo da napravimo rezultat - dodao je on.


Radić: Stvoren je mit da bi defanzivni sistem poput S-400 rešio naše probleme | N1 Srbija\nRadić: Stvoren je mit da bi defanzivni sistem poput S-400 rešio naše probleme\n25.10.2019. |18.52 |\nVojni analitičar Aleksandar Radić izjavio je za N1 da je veliko pitanje kako će zemlje Evropske unije i regiona reagovati na vojne vežbe "Slovenski štit 2019" koje sprovode srpska i ruska vojska.\nVeliku pažnju javnosti izazvalo je dopremanje ruskih sistema protivvazdušne odbrane "pancir" i S-400, na aerodrom "Pukovnik-pilot Milenko Pavlović" u Batajnici.\nRadić je u Danu uživo TV N1 podsetio da se još tokom NATO bombardovanja 1999. godine, u Srbiji stvorila fama da bi sistem S-300 (prethodnik sistema S-400) rešio sve naše probleme.\nVučić obišao sisteme "pancir" i S-400: Strašno oruđe, tako nešto još nisam video\nRuska vojska za vežbu u Srbiji dopremila i S-400\n"Nikada defanzivni sistem nije ključno rešenje. Stvorili smo mit. Ja sam pripadnik ofanzivnog pristupa (...) Najbolji put su sredstva za odvraćanje", rekao je Radić, ističući da je sistem S-400 namenjen zemljama velikih platežnih mogućnosti, sa bitno drugačijim političkim odnosima i dubinom teritorije u odnosu na Srbiju.\nPotvrđeno je, međutim, da je Srbija kupila jednu bateriju sistema "pancir S". Radić je, međutim, ocenio da se i u toj nabavci radi tek o delimičnom rešenje gde se, kako je rekao, novci troše da bismo impresionirali javno mnjenje.\nIstakao je da je brezbednost ozbiljna tema, i da mu vojne vežbe "Slovenski štit 2019" izgledaju kao političke igre, jer kako je istakao, ako je Srbija vojno neutralna zemlja, a Rusija ovim vežbama šalje poruku da je spremna da je štiti, kako će onda reagovati zemlje EU i države koje nas okružuju.\n"Platiće se cena za ovo. Pitanje koje će EU postaviti je zašto želite da budete deo EU, a nećete da budete usklađeni sa našom bezbednosnom i spoljnom politikom", naveo je Radić.\nPodsetio je i da je Srbija okružena zemljama koje su članice NATO i preko čijih teritorija je rusko naoružanje doletelo u Srbiju. Očekuje i da će zemlje iz okruženja koje "ne vole Srbiju" predimenzionirati pretnju i pretvorite je u sliku njihovog bezbednosnog ugrožavanja i pozicioniranja Rusije u regionu.\n"Nikada ne prizivajte velike sile da se sukobe na vašem prosotru. Znam da mnogi priželjkuju sukob velikih sila na Terazijama, ali Sirija vam je primer kada sile odlučuju o vašoj sudbini", upozorio je Radić.\nKazao je i da Srbija balansira diversifikacijom nabavke vojne opreme iz Rusije, EU i Kine, ali je istakao i da se globalna politika ne kreira u Beogradu i da smo ipak mali igrači u svemu tome.\nAleksandar Radić Vojska Srbije S-400 Rusija vojna neutralnost vojne vežbe\nMladići koji ove godine postaju punoletni ulaze u vojnu evidenciju 22.01.2020.\nJakšić: Libija postala neka vrsta magneta za razne probleme 20.01.2020.\nRadić: Prave nove jedinice Vojske da bi se stekao utisak da nešto rade 24.12.2019.\nS400 i s500 je zakon ali mi nemamo para\nInteresantan je Aleksandar Radić. Imam neki blagi utisak da je svaki put doveden da bi svojim izjavama nervirao rukovodstvo Srbije. Ne mogu reći da njegove izjave nemaju dosta otrežnjujučih reči ali isto tako kad npr ukucate upravo na sajtu N1 Aleksandar Radić i pogledate neke njegove sad već ''bajate'' izjave i pogledate šta se u međuvremenu desilo , čovek je u jednom fenomenalnom procentu je totalno podbacio. DRugo rusku opremu i dalje ima jedan veliki broj članova NATO i nema nameru da je promeni pa što se njih tiče nikom ništa . Takođe i S300 kao npr Grčka, Hrvatska....\nŽao mi je što moram ovako da pišem, ali "mučeni" Radić lupeta kako stigne. Poslušajte njegove emisije od pre samo 2 meseca. Čovek se posvađao sa drugim gostima sa "jakim argumentom" kako nam Rusija NIKAKO ne može pomoći jer "ne može nikako da preleti do nas sa bilo kakvom pomoći, jer smo kompletno okruženi NATO zemljama". Apsolutni diletant u obmanjivanju u svakom pogledu, žao mi je što sada nema ko da ga pita šta je tvrdio pre samo meseca. Poslušajte emisije u kojima gostuje, ima fazon da kada se diskutuje neka tema "zatrpava" gledaoce nebitnim statističkim podacima koji samo minimalno imaju veze sa aktuelnom temom, sve sa ciljem da neuke gledaoce fascinira svojim "znanjem". Jasno je ko ga plaća, da je običan diletant, nešto bi slučajno i pogodio...


Razumevanje o tome odakle hrana stiže u supermarkete, šta treba jesti, a šta ne, kako treba jesti i kako ostati zdrav je konstantan pritisak modernog društva.\nZato je sjajno kada talentovani umetnici upakuju kompleksne teme u poučne i zanimljive dokumentarce, koji razjašnjavaju mnoge nedoumice. Dokumentarci imaju sposobnost da ljudima pokažu šta se dešava iza kulisa industrija hrane.\nSuper Size Me - ovaj klasik, nastao pre 10 godina dokumentovao je efekte ishrane isključivo u Mek Donaldsu tokom jednog meseca. Kao posledica ovog filma, Mek Donalds je prestao da nudi ogromne obroke.\nKing Corn - dva prijatelja sa fakulteta sele se u Ajovu da gaje kukuruz i da nauče nešto o ovoj zanimljivoj biljci. Budući da je kukuruz čest izvor hrane i kod nas, korisno je pogledati ovaj film.\nFood Matters - pokret "hrana kao medicina" oživljava u intervjuima sa nutricionistima i homeopatama, koji govore o tome kako preterano prerađena hrana, pesticidi i farmaceutska industrija utiču na zdravlje.\nFood, Inc. - mnogima je ovaj film bio prvo mesto gde su čuli za "pink slime", odnosno ružičastu pastu od mesa i kojekakvih životinjskih ostataka od koje se prave viršle. Treba spomenuti da je ovo delo bilo nominovano za Oskara.\nForks Over Knives - pogled na veganstvo i napore doktora da spreče kardiovaskularne bolesti bezmesnom ishranom.\nGMO OMG - Džeremi Sajfert vodi svoju porodicu na put širom Amerike, kako bi saznali što više mogu o GMO hrani, njenoj rasprostranjenosti i uticaju na zdravlje.\nLunch Hour - film novijeg datuma koji se bavi ishranom dece u školama.\nFresh - mnogi od ovih dokumentaraca su poprilično depresivni, ali to ne važi za ovaj, jer se on fokusira na pozitivne primere ljudi koji se bore da poprave stanje i izgrade nove sisteme.\nFat, Sick& Nearly Dead - Australijanac Džo Kros je bolestan i gojazan i dolazi u Ameriku da za dva meseca pokuša da resetuje svoje zdravlje.\nThe Future of Food - jedan od prvih filmova koji je skrenuo pažnju na GMO hranu, još pre nego što je većina znala za nju.\nNapisao: Jovana Kovacevic


Hotel Grand SPA Tirana\nSPA Hotel Grand Tirana je udoban hotel 4 zvezdice u delu Blloku u Tirani, poznatom po brojnim restoranima, kafeima i barovima, u kojima se odvija intenzivan noćni život Tirane, samo 500 metara od centra glavnog grada Albanije i Trga Skenderbeg. Blloku je zeleno područje Tirane, sa lepo uredenim parkovima i baštama, koji pruža mogućnost uživanja u svakodnevici života Tirane. Centar grada sa svim najznačajnijim znamenitosti je udaljen oko 500 metara – Trg Skenderbeg, Narodni muzej, Opera, Predsednička palata i vladine institucije, kao i brojni kafići i restorani Tirane.\nHotel Grand Spa Tirana ima 31 udobnih nepušačkih soba i 3 apartmana, opremljenih u elegantnom stilu i sa sadržajima koji pružaju prijatan boravak u Tirani poslovnim gostima i turistima, sa pogledom na pešački centar Tirane. Sve sobe SPA Hotela Grand Tirana su klimatizovane i opremljene mini barom, sigurnosnim sefom, LCD TV-om, bežičnim internetom u svim javnim prostorima. Kupatila su sa tušem, toaletnim priborom i fenom za kosu.\nBogat buffet doručak i ukusna hrana se poslužuje gostima hotela u “A la carte” restoranu na rvom sratu. Kafe bar se nalazi u predvorju i ima pogled na glavnu ulicu, a predstavlja udobno mesto susreta poslovnih ljudi ili hotelskih gostiju.\nFitness i SPA zona Hotela Grand Tirana obuhvata tursko kupatilo, zatvoreni bazen sa oremom za vežbanje i istezanje u vodi, sobu za masažu i novu i dobro opremljenu teretanu.\nSadržaji SPA Hotela Grand Tirana : recepcija tokom 24 sata, nepušačke sobe, restoran, kafe bar, SPA centar, teretana, usluge pranja i peglanja /na zahtev/, prevoz do aerodroma /doplata/.\nLokalni autobusi javnog prevoza Tirane staju 20 metara od SPA Hotela Grand, do železničke stanice se stiže za 15 minuta hoda, a međunarodni aerodrom Tirana je udaljen 25 km, dokle je moguće organizovati transfer, uz doplatu.


TORS promoviše zimske centre u Srpskoj\n27.09.2012. / 9:10\nNOVI SAD, U Novom Sadu danas će biti otvoren 45. Međunarodni sajam turizma, na kojem će Turistička organizacija Republike Srpske /TORS/ predstaviti turističku ponudu Srpske.\nTORS na Međunarodnom sajmu u Novom Sadu\n24.09.2012. / 11:25\nBANJALUKA, Turistička organizacija Republike Srpske /TORS/ predstaviće turističku ponudu Republike Srpske na 45. Međunarodnom sajmu turizma u Novom Sadu, koji će biti održan od 27. do 30. septembra.\nU Srpskoj sve više turista\n20.09.2012. / 8:15\nBANJALUKA, Srpsku je u prvih sedam mjeseci ove godine posjetilo čak 140.309 turista, što je za 2,7 odsto više nego lani.\nZavršeno snimanje “Glob trekera” u Srpskoj\n17.08.2012. / 15:35\nBANJALUKA, Ekipa najpopularnije turističke emisije u svijetu “Glob treker” protekla dva dana radila je u Republici Srpskoj, a na nekoliko turističkih lokacija snimani su kadrovi koji će biti dio jedne od šest emisija povodom obilježavanja 20 godina emitovanja “Glob trekera”.\nSutra snimanje “Glob trekera” u Višegradu\n14.08.2012. / 13:14\nBANJALUKA, Producentska ekipa jedne od najpopularnijih svjetskih turističkih emisija “Glob treker”, zajedno sa voditeljem Ianom Rajtom, dolazi sutra u Višegrad, gdje će biti snimani dijelovi emisije “Otomanskim stazama”, koja se snima na putu od Istanbula do Beča.\nDva zlata Republici Srpskoj\n24.04.2012. / 14:37\nBEOGRAD, U Beogradu su uručena priznanja „Zlatno turističko srce“ najboljim organizacijama i poslenicima u turizmu Jugoistočne Evrope, među kojima su i Banja Vrućica iz Teslića i direktor Turističke organizacije Banjaluke Ostoja Barašin.\n19.03.2012. / 10:59\nJAHORINA, Učesnici trodnevne konferencije “Jahorina – planina mladih”, koja je održana na ovoj olimpijskoj ljepotici, zaključili su da je omladinski turizam jedno od rješenja za produženje sezone na Jahorini i Republici Srpskoj, kao i za veću popunjenost smještajnih kapaciteta.\nU Berlinu predstavljena turistička ponuda Srpske\n12.03.2012. / 16:18\nBANJALUKA, Predstavnici Turističke organizacije Republike Srpske /TORS/ vratili su se iz Berlina gdje su na Međunarodnom sajmu turizma uspješno predstavili sveukupnu turističku ponudu Srpske, destinacije aktivnog odmora, ponudu kratkih odmora sa obilascima kulturno-istorijskih atrakcija, lovišta i banjskih mjesta.\nPrvo predstavljanje Srpske na sajmu u Minhenu\n22.02.2012. / 13:13\nMINHEN, U Minhenu je danas otvoren Međunarodni sajam turizma “Fair for leisure and travel”, na kojem turističku ponudu Srpske ove godine prvi put predstavlja i Turistička organizacija Republike Srpske /TORS/.\nTORS na Međunarodnom sajmu turizma u Minhenu\n20.02.2012. / 12:44\nBANJALUKA, Turistička organizacija Republike Srpske /TORS/ i Turistička organizacija grada Banjaluka predstaviće svoju turističku ponudu na Međunarodnom sajmu turizma /Fair for Leisure and Travel/ u Minhenu od 22. do 26. februara.\nSrpska predstavlja kompletnu turističku ponudu u Beogradu\n17.02.2012. / 11:32\nBANJALUKA, Turistička organizacija Republike Srpske /TORS/ predstaviće kompletnu turističku ponudu na Međunarodnom sajmu turizma /ITTFA/, koji će biti održan od 23. do 26. februara u Beogradu.


Zašto je Evropska unija nemoćni posmatrač geopolitičkog rata SAD, Rusije i Kine? | WebTribune\nHome SPEKTAR Zašto je Evropska unija nemoćni posmatrač geopolitičkog rata SAD, Rusije i Kine? – VIDEO\nEvropski savet za spoljne odnose, „prvi panevropski tink-tenk“, uz to i potpuno proevropski nastrojen, brutalno je realan u svom opisu minulih pet godina spoljne politike Evropske unije: ona je sve manje relevantna, sve manje aktivna, sve manje ujedinjena, i u „opasnosti je da postane bespomoćna igračka u borbi za premoć između Kine, Rusije i SAD“.\nKopredsedavajući ovog saveta, bivši švedski premijer i šef diplomatije Karl Bilt, u nedavnom autorskom tekstu u „Fajnenšel tajmsu“ odlazi i korak dalje u dijagnozi. Brisel je, navodi, samo „impotentni posmatrač“, a Evropa „rizikuje da postane irelevantna“ i puko „igralište“ triju potvrđenih svetskih sila.\nZa razliku pak od nemoćnog Brisela, konstatuje se u studiji, „Rusija, Kina i SAD rutinski koriste neslaganja među članicama i postale su vešte u ublažavanju ili blokiranju odluka Evropske unije“.\nSve u svemu, zaključiće Evropski savet za spoljne odnose, „svet nas neće čekati“, problemi s kojima se briselska unija suočila u proteklih pet godina u narednih će pet postati „još akutniji“ i pritom dodatno pogoršani „nepojmljivom strateškom katastrofom kakva je bregzit“, i Evropskoj uniji je neophodno da pod hitno „usaglasi agendu svoje suverenosti u multipolarnom svetu“, uključujući i jačanje „evropskog stuba“ u okviru NATO-a.\nIako oštre, ove ocene su realne, smatra Miloš Ković, ukazujući na to da ECFR kao osnovni problem označava nejedinstvo među članicama EU. „Međutim, ako se suverenim državama, zarad veće efikasnosti EU, ne bi dozvolilo da donose svoje odluke, onda bi Unija izgubila i ono malo demokratskog kapaciteta koji još ima, a već se suočava s pobunom naroda u vidu takozvanih ’populističkih‘ pokreta“.\n„Takve ocene nemaju mnogo dodira s političkom realnošću zato što polaze od pretpostavke da je Evropska unija suverena država, a ona to nije“, komentariše Dušan Dostanić i objašnjava da različite članice EU imaju i različite geopolitičke interese, kao, na primer, Nemačka i Poljska u pogledu saradnje s Rusijom odnosno SAD. „Otuda, nametanje jednog rešenja za sve članice teško da je ostvarivo“.\n„Upravo zbog različitih interesa članica EU, iluzorno je očekivati da će one moći da formulišu zajedničku spoljnu politiku koja bi bila efikasna i jasna umesto razvodnjena na najmanji zajednički imenitelj, pa otuda nedelotvorna, kako se objašnjava u studiji ECFR-a“, kaže Dušan Dostanić. „Da bi se ovakvo stanje prevazišlo, potreban je jedan hegemon koji bi bio u stanju da svoju volju nametne ostalim članicama. A takvog u Evropi danas, jednostavno, nema.“\nIako se u studiji vodećeg evropskog tink-tenka govori o potrebi za izgradnjom zasebnog, evropskog stuba u NATO-u, o „strateškoj suverenosti EU“ i o Americi kao o rivalu koji se spominje u istoj rečenici s Rusijom i Kinom, Dušan Dostanić veruje da nije reč o znacima sazrevanja svesti da je došlo vreme za emancipaciju Evrope od Amerike i suštinski zaokret, već je reč o „ideološkom neprijateljstvu prema Donaldu Trampu“.\n„Uostalom, u dokumentu se o Americi govori kao o vojnom partneru, dok se Rusija u tom smislu označava kao pretnja, što je nastavak dosadašnje politike koja je odvojena od realnosti. Da je reč o promeni stava prema SAD, ne bi se upravo Amerika i dalje označavala kao garant evropske bezbednosti“.\n„Ove reči predstavljaju jasno priznanje da ne postoji nikakva autentična evropska strategija prema Rusiji, već da je EU sve vreme samo pratila naređenja iz Vašingtona“, smatra Miloš Ković, koji zaključuje: „Iz svih ovih razloga, perspektiva globalnog uticaja Evropske unije u narednom priodu čini se prilično tamnom.\nUmesto stvaranja jedinstvene i efikasne evropske spoljne politike, kakvu zagovara Karl Bilt, na sceni su procesi nacionalne resuverenizacije koji idu u sasvim suprotnom smeru, da i ne govorimo o pitanju koliko su evropske države, počev od Nemačke, uopšte suverene u odnosu na SAD“.


Znakovi koji otkrivaju nivo emocionalne inteligencije - National Geographic Srbija\nEmocionalna inteligencija je u suštini način na koji posmatrate, razumete, izražavate i upravljate emocijama. I veoma je važna, jer što više razumete ove aspekte sebe, i vaše mentalno zdravlje i socijalno ponašanje će biti na boljem, naprednijem nivou.\nZamislite na trenutak da ste izgubili posao. Emocionalno inteligentna osoba ume da prepozna svoje emocije kao podsetnik da treba da preduzmu nešto, da se nose s izazovima i da kontrolišu svoje misli i osećanja. S druge strane, osoba s niskim nivoom emocionalne inteligencije će neprestano razmišljati o gubitku posla, a sebe posmatrati kao beznadežno nesposobnu osobu i biće sklonija depresiji.\nEmocionalna inteligencija može da se ogleda u razlici između dobre i loše reakcije na okolnosti. Emocije mogu da sadrže različite informacije koje mogu da budu od velike koriste za naše lično i društveno funkcionisanje, ali ponekad te iste emocije mogu da nas preplave i da učine da se ponašamo onako kako ne bismo želeli.\nLjudi kojima manjka emocionalna inteligencija imaju veće šanse da impulsivno reaguju, bez davanja vremena sebi da ocene prednosti i mane određene situacije.\nLjudi koji su manje sposobni da regulišu svoja negativna osećanja imaju poteškoće da funkcionišu u društvenim okolnostima i mogu da pogoršaju depresivna osećanja. Istraživanje pokazuje da više depresivnih simptoma imaju ljudi s nižim nivoom emocionalne inteligencije.\nZbog čega intenzivne emocije osećamo u grudima?\n: Kada čujemo loše vesti, često osetimo bol u predelu grudi ili srce počinje ubrzano da kuca.


Sparavalo u Probudi se: Ove zime sneg možda tek u februaru - NOVA portal\nSparavalo u Probudi se: Ove zime sneg možda tek u februaru\nEmisije Autor:Nova 22. Nov. 202008:33 > 11:53\nMeteorolog Branko Sparavalo kaže da će ova zima biti malo toplija od proseka sa malo snega, možda tek u februaru bi ga moglo biti nešto više. Za sad su prognoze, ipak, takve da nas čeka jedna relativno suva zima, malo hladnija od one koju smo imali prošle godine.\n“Prošle godine je takođe bila jedna izuzetno topla zima, posebno početak. Novembar je bio dosta topliji nego ove godine. Generalno gledano u poslednjih 10 do 15 godina imali smo mnogo više toplih nego hladnih zima. Možda je samo jedna u tom periodu bila izrazito hladna ili dve sa dosta snega. Tako da ovo što govorimo mislimo na prosek unazad 30 godina, u ovih poslednjih desetak godina gotovo svaka zima je bila toplija od proseka”, rekao je Sparavalo u Probudi se na televiziji Nova S.\nPao prvi sneg u zemlji: Zabelela se srpska lepotica\nOprez u vožnji zbog snega do 5 cm i vlažnih kolovoza\nŠto se vetra tiče, Sparavalo kaže da se prognoze mogu davati samo za narednih desetak dana, a one kažu da u tom periodu neće biti jake košave u Beogradu. sa druge strane, sneg koji je juče padao na nekim planinama u Srbiji, danas već samo provejava i kako kaže meteorolog to će u narednih nekoliko dana prestati.\n“Čekaju nas mrazevi, u narednih sedam dana biće po Srbiji mrazeva. Oni će biti umereni, ponegde minus pet ili minus šest, u Beogradu očekujemu temperaturu oko nule, minus jedan, biće i magle”, zaključuje Sparavalo.\n"Nećemo preživeti mere, još mesec dana mogu da plaćam ljude"\nUtisak nedelje: Vukadinović, Voštinić, Stojanović\nGeorgiev: Dve strane se bore za mesto novog patrijarha\nMentalno Razgibavanje: Ne kupujte muve, udomite ih